Kjernen i Weather Report forble Wayne Shorter og Zawinul samt et vekslende kombo av bass, trommer og perkusjon. Bassisten Jaco Pastorius (1951 - 1987) var en del av bandet fra 1976 til 82. Pastorius ble erstattet av Victor Bailey på bass, slik Jaco erstattet Alphonso Johnson mens bandet spilte inn «Black Market» (Columbia, 1976). Likeledes har en rekke trommeslagere og perkusjonister medvirket, så som Chester Thompson, Eric Gravatt, Peter Erskine, Omar Hakim og Dom Um Romao.